
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1162 

30 Δεκεμβρίου 1997 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

«Κατάθεση αίτησης στον ΟΒΙ για χορήγηση συμπλη¬ 
ρωματικού πιστοποιητικού προστασίας για τα φάρ¬ 


μακα». 1 

Συμπλήρωση Πειθαρχικού Συμβουλίου Δικηγορικού 

Συλλόγου Αθηνών. 2 

Τροποποίηση του Οργανισμού Εσωτερικής Υπηρε¬ 
σίας της Νομαρχιακής Αυτοδιοίκησης Θεσσαλονί¬ 
κης. 3 


ΥΠΟΥΡΓΙΚ ΕΣ ΑΠΟΦΑΣΕΙΣ ΚΑ Ι ΕΓΚΡΙΣΕΙΣ 

Αριθμ. 14905/ΕΦΑ 3058 ( 1 ) 

«Κατάθεση αίτησης στον ΟΒΙ για χορήγηση συμπληρω¬ 
ματικού πιστοποιητικού προστασίας για τα φάρμακα». 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΑΝΑΠΤΥΞΗΣ 
ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις: 

α) Του άρθρου 2 παρ. 1 (η) και (ι) του Ν. 1338/1983 «Ε¬ 
φαρμογή του κοινοτικού δικαίου» (ΦΕΚ 34 Α') όπως τρο¬ 
ποποιήθηκε με το άρθρο 6 παρ. 1 του Ν.1440/1984 «Συμ- 
μετοχή της Ελλάδος στο κεφάλαιο, στα αποθεματικά και 
στις προβλέψεις της Ευρωπαϊκής Τράπεζας επενδύσεων, 
στο κεφάλαιο της Ευρωπαϊκής Κοινότητας Άνθρακος και 
Χάλυβος και του Οργανισμού Εφοδιασμού ΕΙΙΗΑΤΟΜ» 
(ΦΕΚ 70 Α'). 

β) Του άρθρου 1 παρ. 2 του Νόμου 1733/1987 «Μετα¬ 
φορά τεχνολογίας, εφευρέσεις, τεχνολογική καινοτομία 
και σύσταση Επιτροπής Ατομικής Ενέργειας» (ΦΕΚ 171 
Α’). 

γ) Των άρθρων 11 και 12 του ΠΔ 77/88 «Διατάξεις ε- 
φαρμογής της Σύμβασης για τις χορηγήσεις Ευρωπαϊκών 
Διπλωμάτων Ευρεσιτεχνίας» που κυρώθηκε με τον 
Ν. 1607/1986 (ΦΕΚ 33/Α/25-2-1988). 

2. Του Ν. 2077/1992 «Κύρωση της συνθήκης για την Ευ¬ 
ρωπαϊκή Ένωση.»(Α' 136). 

3. Τον Κανονισμό (ΕΟΚ) 1768/92 του Συμβουλίου της 
18ης Ιουνίου 1992 (ΕΈ. αρ. Ι_ 182/1 της 02.07.1992). 


4. Το άρθρο 29 Α' του Ν. 1558/85 (Α/37) όπως προσετέ- 
θη με το άρθρο 27 του Ν. 2081/1992 (Α' 154) και αντικα- 
ταστάθηκε από το άρθρο 1 παρ. 2α του Ν. 2469/1997 (Α’ 
38). 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, 

6. Το πρακτικό της 22.10.1997 του ΔΣ του ΟΒΙ 

Αποφασίζουμε 

ΚΕΦΑΛΑΙΟ ΠΡΩΤΟ 
ΓΕΝΙΚΕΣ ΔΙΑΤΑΞΕΙΣ 

Άρθρο 1 
Σκοπός 

Σκοπός της παρούσας απόφασης είναι ο καθορισμός 
της διαδικασίας χορήγησης του συμπληρωματικού πι¬ 
στοποιητικού προστασίας γιατα φάρμακα, για τα οποία έ- 
χει χορηγηθεί δίπλωμα ευρεσιτεχνίας και τα οποία πριν 
την κυκλοφορία τους στην αγορά υποβάλλονται σε διοι¬ 
κητική διαδικασία χορήγησης αδείας κυκλοφορίας σύμ¬ 
φωνα με τις οδηγίες 65/65/ΕΟΚ ή 81/851 ΕΟΚ, ανάλογα 
με την περίπτωση. 

Άρθρο 2 
Ορισμοί 

Γιατην εφαρμογή της απόφασης αυτής, νοούνται ως: 

α) «Κανονισμός (ΕΟΚ) 1768/92», ο Κανονισμός (ΕΟΚ) 
1768/92 του Συμβουλίου της Ευρωπαϊκής Ένωσης της 
18ης Ιουνίου 1992 «σχετικά με την καθιέρωση συμπληρω¬ 
ματικού πιστοποιητικού προστασίας γιατα φάρμακα» (ΕΕ 
αριθ. ί 182/1 της 2ας Ιουλίου 1992). 

β) «Οδηγία 65/65/ΕΟΚ», η Οδηγία 65/65/ΕΟΚ του 
Συμβουλίου της 26ης Ιανουάριου «περί της προσέγγισε- 
ωςτωννομοθετών, κανονικών, και διοικητικών διατάξεων 
σχετικά μετά φαρμακευτικά ιδιοσκευάσματα» (ΕΕ αριθ. 
22της 9.2.1965) όπως μεταγενέστερα τροποποιήθηκε και 
ισχύει, συμπεριλαμβανομένων των Υπουργικών Αποφά¬ 
σεων αριθμ. 3221/95 (ΦΕΚ 782, Β’, 13-12-1995) και 9392 
(ΦΕΚ 233 Β’, 7-4-1992) για την εφαρμογή της στην Ελλά¬ 
δα. 

Υ) Οδηγία 81/851/ΕΟΚτης 28ης Σεπτεμβρίου 1981 «πε¬ 
ρί προσεγγίσεως των νομοθεσιώντων κρατών μελών σχε¬ 
τικά με τα κτηνιατρικά φαρμακευτικά προϊόντα (ΕΕ αριθ. 
1317 της 6.11.1981) όπως μεταγενέστερα τροποποιήθη¬ 
κε και ισχύει, συμπεριλαμβανομένης της Υπουργικής Α- 

πόφασης αριθμ.378812/92 (ΦΕΚ 491 Β’, 30-7-1992), για 
την εφαρμογή της στην Ελλάδα». 

δ) «ΟΒΙ», ο Οργανισμός Βιομηχανικής Ιδιοκτησίας που 
εδρεύει στην Αθήνα (άρθρο 1 Ν. 1733/1987). 

ε) «Νόμος 1733/1987», ο Νόμος 1733/1987 «Μεταφο¬ 
ρά τεχνολογίας, εφευρέσεις, τεχνολογική καινοτομία και 
σύσταση Επιτροπής Ατομικής Ενέργειας» (ΦΕΚ 171, Α’), 
έτσι όπως ισχύει. 

στ) «Φάρμακο», κάθε ουσία ή σύνθεση που παρασκευ¬ 
άζεται ως έχουσα θεραπευτικές ή προληπτικές ιδιότητες 
κατά την έννοια του άρθρου 1 παρ. 1 του Κανονισμού (Ε- 
ΟΚ) 1768/92. 

ζ) «Δίπλωμα Ευρεσιτεχνίας»το δίπλωμα που χορηγεί 
ο ΟΒΙ σύμφωνα με το άρθρο 8 του Νόμου 1733/87 (ΦΕΚ 
171, Α'), ή το ευρωπαϊκό δίπλωμα ευρεσιτεχνίας με ισχύ 
στην Ελλάδα σύμφωνα με το άρθρο 23 του Νόμου 
1733/87. 

η) «Πιστοποιητικό» το συμπληρωματικό πιστοποιητικό 
προστασίας το οποίο χορηγείται για τα φάρμακα υπό 
τους όρους του άρθρου 3 του Κανονισμού (ΕΟΚ) 
1768/92. 

θ) «Άδεια κυκλοφορίας», η χορήγηση έγκρισης κυ¬ 
κλοφορίας του φάρμακου στην αγορά σύμφωνα με τις ο¬ 
δηγίες 65/65/ΕΟΚ (ΕΕ αριθ. Ι_ 22 της 9.12.1965) ή 
81/851/ΕΟΚ (ΕΕ αριθ. 2317 της 6.11.1981) που έχουν εν¬ 
σωματωθεί στην εθνική νομοθεσία με την ΚΥΑ 
Α6/10395/13-12/31.12.1985 (Β798) και την ΚΥΑ 300518/2- 
11/9.11.1984 (Β800).αντίστοιχος, και ισχύουν ως έχουν 
τροποποιηθεί. 

ΚΕΦΑΛΑΙΟ ΔΕΥΤΕΡΟ 
ΔΙΚΑΙΟΥΧΟΙ - ΔΙΑΔΙΚΑΣΙΑ ΚΑΤΑΘΕΣΗΣ 

Άρθρο 3 

Δικαίωμα απόκτησης πιστοποιητικού 

Δικαίωμα προστασίας έχει ο δικαιούχος του διπλώμα¬ 
τος ευρεσιτεχνίας και οι καθολικοί ή ειδικοί διάδοχοί του 
σύμφωνα με τους όρους του άρθρου 3 του Κανονισμού 
(ΕΟΚ) 1768/92. 

Άρθρο 4 
Αρμόδια αρχή 

Αρμόδια αρχή για την κατάθεση της αίτησης και τη χο¬ 
ρήγηση του πιστοποιητικού είναι ο Οργανισμός Βιομηχα¬ 
νικής Ιδιοκτησίας (ΟΒΙ). 

Άρθρο 5 

Κατάθεση αίτησης 

1. Για τη χορήγηση πιστοποιητικού απαιτείται η κατάθε¬ 
ση αίτησης στον ΟΒΙ σύμφωνα με το άρθρο 7 του Κανονι¬ 
σμού (ΕΟΚ) 1768/92. 

2. Η αίτηση υποβάλλεται σε δύο αντίγραφα και περιέχει 
τα στοιχεία του άρθρου 8 του Κανονισμού (ΕΟΚ) 1768/92. 

3. Στην αίτηση επισυνάπτονται επιπλεόντων στοιχείων 
της παραπάνω παραγράφου 2 του άρθρου αυτού, τα έγ¬ 
γραφα νομιμοποίησης του καταθέτη σε περίπτωση νομι¬ 
κού προσώπου και η απόδειξη είσπραξης από τον ΟΒΙ του 
τέλους κατάθεσης της αίτησης για χορήγηση πιστοποιη¬ 
τικού. 

4. Εάν πληρούνται οι όροι της παραπάνω παραγράφου 
2 του άρθρου, η αίτηση γίνεται δεκτή για κατάθεση. Στην 
περίπτωση αυτή η αίτηση θεωρείται κανονική, της απονέ- 
μεται ημερομηνία κατάθεσης και εγγράφεται στο Βιβλίο 
Εκθέσεωντου ΟΒΙ. 

5. Γιατην κατάθεση και σύνταξη εγγράφων ενώπιοντου 
ΟΒΙ εφαρμόζονται κατ’ αναλογία τα άρθρα 2, 3, 4, και 9 


τηςΥΑ 15928/ΕΦΑ/1253/24.12.87 (ΦΕΚ778,Β') και 19του 
ΠΔ 77/88 (ΦΕΚ 33, Ά). 

Άρθρο 6 

Συμπληρωματικά στοιχεία 

1. Μέσα σε τέσσερις μήνες από την κανονική κατάθεση 
και μετά από έγγραφη ειδοποίηση από τον ΟΒΙ, ο κατα¬ 
θέτης οφείλει να υποβάλλει στον ΟΒΙ τα τυχόν ελλείποντα 
στοιχεία και δικαιολογητικά σύμφωνα με το άρθρο 5 πα¬ 
ράγραφοι 2 και 3 της παρούσας απόφασης. Στην περί¬ 
πτωση αυτή η αίτηση θεωρείται πλήρης. 

2. Αν μετά την πάροδο της προθεσμίας της παραπάνω 
παραγράφου 1 του άρθρου αυτού, ο ΟΒΙ διαπιστώσει ότι 
τα στοιχεία της αίτησης δεν έχουν συμπληρωθεί, η αίτη¬ 
ση απορρίπτεται. 

ΚΕΦΑΛΑΙΟ ΤΡΙΤΟ 
ΠΙΣΤΟΠΟΙΗΤΙΚΟ - ΔΗΜΟΣΙΕΥΣΗ 
Άρθρο 7 

Χορήγηση Πιστοποιητικού 

1. Αν η αίτηση είναι πλήρης και κανονική, σύμφωνα μετά 
άρθρα 5 και 6 της απόφασης αυτής και εφόσον το προϊόν 
που αφορά πληρεί τους όρους του Κανονισμού (ΕΟΚ) 
1768/92, ο ΟΒΙ χορηγεί πιστοποιητικό, χωρίς προηγούμε¬ 
νο έλεγχο των όρων του άρθρου 3 παρ. 1 στοιχεία γ) και 
δ) του Κανονισμού (ΕΟΚ) 1768/92, με ευθύνη του καταθέ¬ 
τη. 

2. Από τη χορήγηση του πιστοποιητικού τρίτοι μπορούν 
να ζητούν πληροφορίες και αντίγραφα της αίτησης και 
των συμπληρωματικών στοιχείων που αφορούν το προ- 
στατευόμενο προϊόν. 

3. Γ ια την χορήγηση του πιστοποιητικού ο ΟΒΙ ενημε¬ 
ρώνει, αμελλητί, τον Εθνικό Οργανισμό Φαρμάκων. 

Άρθρο 8 
Δημοσίευση 

1. Η προβλεπόμενη στο άρθρο 11 του Κανονισμού (Ε¬ 
ΟΚ) 1768/92 δημοσίευση πραγματοποιείται στο Ειδικό 
Δελτίο Βιομηχανικής Ιδιοκτησίας. 

2. Η δημοσίευση του πιστοποιητικού αναφέρει υποχρε¬ 
ωτικά τα στοιχεία του άρθρου 11 παρ. 1 του Κανονισμού 
(ΕΟΚ) 1768/92. 

3. Σε περίπτωση που η αίτηση απορριφθεί από τον ΟΒΙ, 
σύμφωνα με το άρθρο 6 παρ. 2 της παρούσας κοινής Υ¬ 
πουργικής Απόφασης, δημοσιεύονται στο ΕΔΒΙ η πράξη 
απόρριψης και τα στοιχεία του άρθρου 9 παρ. 2 του Κα¬ 
νονισμού (ΕΟΚ) 1768/92. 

ΚΕΦΑΛΑΙΟ ΤΕΤΑΡΤΟ 

ΔΙΚΑΙΩΜΑΤΑ ΑΠΟ ΤΟ ΠΙΣΤΟΠΟΙΗΤΙΚΟ - ΤΕΛΗ 
Άρθρο 9 

Περιεχόμενο δικαιώματος 

Το πιστοποιητικό παρέχει στον κάτοχό του, φ υ σικό ή νο¬ 
μικό πρόσωπο, τα αποκλειστικά δικαιώματα του άρθρου 
10 του Νόμου 1733/87, ο οποίος εφαρμόζεται κατ’ ανα¬ 
λογία. 

Άρθρο 10 
Τέλη 

1. Για την κατάθεση αίτησης χορήγησης πιστοποιητι¬ 
κού καταβάλλεται στον ΟΒΙ τέλος κατάθεσης. 

2. Γ ιατην παροχή προστασίας ο κάτοχος του πιστοποι¬ 
ητικού υποχρεούται σε προκαταβολή ετησίωντελών στον 
ΟΒΙ, κατ’ ανάλογη εφαρμογή του άρθρου 24 του Νόμου 
1733/87. 

3. Το ύψος του τέλους κατάθεσης και των ετησίων τε¬ 
λών προστασίας καθορίζεται με απόφαση του Διοικητι¬ 
κού Συμβουλίου του ΟΒΙ. 

4. Η μη εμπρόθεσμη καταβολή των ετησίων τελών προ¬ 
στασίας συνεπάγεται την έκπτωση από τα δικαιώματα 
που απορρέουν από το πιστοποιητικό, κατ ανάλογη ε¬ 
φαρμογή του άρθρου 16 του Νόμου 1733/87. 

ΚΕΦΑΛΑΙΟ ΠΕΜΠΤΟ 
ΤΕΛΙΚΕΣ ΔΙΑΤΑΞΕΙΣ 
Αρθρο 11 
Έναρξη Ισχύος 

Η ισχύς της απόφασης αυτής αρχίζει από τη δημοσίευ¬ 
σή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Δεκεμβρίου 1997 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΑΝΑΠΤΥΞΗΣ 

ΓΙΑΝΝΟΣ ΠΑΝΑΝΤΩΝΙΟΥ ΒΑΣΩ ΠΑΝΑΝΔΡΕΟΥ 

ΥΓΕΙΑΣ ΚΑΙ ΠΡΟΝΟΙΑΣ 

ΚΩΝ/ΝΟΣ ΓΕΙΤΟΝΑΣ 

-♦- 

Αριθ. 14614 ( 2 ) 

Συμπλήρωση Πειθαρχικού Συμβουλίου Δικηγορικού 
Συλλόγου Αθηνών. 

ΔΙΚΗΓΟΡΙΚΟΣ ΣΥΛΛΟΓΟΣ ΑΘΗΝΩΝ 

Το Διοικητικό Συμβούλιο του Δικηγορικού Συλλόγου Α¬ 
θηνών, στη συνεδρίασή του, στις 11.12.1997, αποφάσισε 
τη συμπλήρωση των Πειθαρχικών Συμβουλίων του με 
τους παρακάτω Δικηγόρους Αθηνών που έχουν τα υπό 
του νόμου απαιτούμενα προσόντα: 

1. Βατσολάκη Ιωάννα του Κωνσταντίνου 

2. Καμπάνης Σταμάτηςτου Ανδρέα 

3. Κουρή Αλεξάνδρα του Ευαγγέλου 

4. Κουρνιανός Στυλιανός του Εμμανουήλ 

5. Βλάχου Λουκίατου Νικολάου 

6. Κωστάκης Δημήτριοςτου Ιωάννου 

7. Μίντζιας Αναστάσιος του Ευσταθίου 

8. Παπασωτηρόπουλος Μάριος του Γεωργίου 

9. Μαυροειδής Γεώργιος του Κωνσταντίνου 

10. Τσιτσιπή Βιόλα του Λουκά 

11. Γκότζη Γεωργίατου Ευαγγέλου 

12. Γιετκίλ Ιωσήφ του Οσμάν 

13. Παριανός Γεώργιος του Ελισσαίου 

14. Γεωργάκης Θεόδωρος του Γεωργίου 

15. Κιρκιλής Κωνσταντίνος του Γεωργίου 

16. Σπεντζούρης Νικόλαος του Γεωργίου 

17. Τόλιος Χρήστος του Γεωργίου 

18. Μπαλτσαβιάς Μαρίνος του Χαραλάμπους 

19. Κίνιας Ιωάννης του Δημοσθένη 

20. Σπύρου Αθηνάτου Ετεοκλή 

21. Γιαννόπουλος Παναγιώτης του Γεωργίου 

22. Κόκας Γεώργιος του Λεάνδρου 

23. Μπακόλας Θανάσης του Κωνσταντίνου 

24. Νίκας Γεώργιος του Θεοδώρου 

25. Φιλίππου Αναστάσιος του Ανδρέα 

26. Δροσοπούλου Σοφία του Αθανασίου 

27. Λιούλιος Χρήστος του Κυριάκου 

28. ΚορφιάτηςΔημήτριοςτου Ιωάννου 

29. Χατζηαγγελίδης Γεώργιος του Χρήστου 

30. Κοκκινάκης Εμμανουήλ του Σπυρίδωνος 


31. Φαρμακίδης Δημήτριοςτου Κωνσταντίνου 

32. Γκέκοβιτς Κωνσταντίνος του Δημητρίου 

33. Μουχτούρης Αντώνιος του Ιωάννου 

34. Γκούβας Βασίλειος του Γεωργίου 

35. Κούτρας Κωνσταντίνος του Γεωργίου 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Ο Γεν. Γραμματέας 

ΑΝΤΩΝΗΣ ΡΟΥΠΑΚΙΩΤΗΣ ΙΩ. ΒΑΧΑΒΙΟΛΟΣ 

-♦- 

Αρθμ. 196 (3) 

Τροποποίηση του Οργανισμού Εσωτερικής Υπηρεσίας 
της Νομαρχιακής Αυτοδιοίκησης Θεσσαλονίκης. 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις του άρθρου 104 του Π.Δ. 30/96 (Οργα¬ 
νισμός) . 

2. Την αριθμ. 21/31.3.1995 με την οποία ψηφίστηκε ο 
Οργανισμός Εσωτερικής Υπηρεσίας της Νομαρχιακής 
Αυτοδιοίκησης Θεσσαλονίκης και δημοσιεύθηκε στο ΦΕΚ 
392/11.5.1995 τεύχος Β'όπως συμπληρώθηκε και διορ¬ 
θώθηκε μεταγενέστερα με τις 62/13.7.95,140/27.11.95 ό¬ 
μοιες, οι οποίες δημοσιεύθηκαν στα ΦΕΚ 685/4.8.1995 
τεύχος Β'και ΦΕΚ Β 3/9.1.96 αντίστοιχα. 

3. Την εισήγηση του Νομάρχη για τροποποίηση του Ορ¬ 
γανισμού Εσωτερικής Υπηρεσίας της Νομαρχιακής Αυ¬ 
τοδιοίκησης Θεσσαλονίκης. 

4. Το 43976/22.12.97 έγγραφο του Γ. Γ. Περιφέρειας Κε¬ 
ντρικής Μακεδονίας με την οποία κρίθηκε νόμιμη η ανω¬ 
τέρω απόφαση του Ν.Σ., αποφασίζει: 

Εγκρίνει κατά πλειοψηφία την Τροποποίηση του Οργα¬ 
νισμού Εσωτερικής Υπηρεσίας της Νομαρχιακής Αυτοδι¬ 
οίκησης Θεσσαλονίκης ο οποίος έχει ως ακολούθως: 

1. Σύσταση 3 (τριών) Γενικών Διευθύνσεων, προκειμέ- 
νου να συμβάλλουν στον καλύτερο συντονισμό των Υπη¬ 
ρεσιών, να απαλλάξουν το Νομάρχη και τους βοηθούς α¬ 
πό την καθημερινή άσκηση της διοίκησης και τις τριβές 
που αναπόφευκτα δημιουργούνται, ώστε απερίσπαστοι 
να ρίξουν το βάρος στα πολιτικά ζητήματα, που έχουν να 
κάνουν με τη λήψη αποφάσεων και τον έλεγχο υλοποίη¬ 
σής τους. Με τη δημιουργία από 1.1.98 της μιας ΝΕ και 
των (τεσσάρων) 4 βοηθών του Νομάρχη, οι Γενικοί Διευ¬ 
θυντές, ως ανώτατοι υπηρεσιακοί υπάλληλοι θα αποτελέ- 
σουντο σταθερό σημείο αναφοράς για το ενιαίο της δρά¬ 
σης του Νομάρχη και βοηθών στα πλαίσια του Οργανι¬ 
σμού. Η πρόταση αυτή αποτελεί επίσης θέση της ΕΝΑΕ 
(Συνέδριο Βόλου) και ήδη υπηρετούν Γ ενικοί Διευθυντές 
σε αρκετές Ν.Α. μικρότερου μεγέθους της Ν.Α.Θ. (Ροδό¬ 
πη, Ζάκυνθος κ.λ.π.). 

Οι τρεις Γενικές Διευθύνσεις θα έχουν ως εξής: 

Α' ΓΕΝΙΚΗ ΔΙΕΥΘΥΝΣΗ ΔΙΟΙΚΗΤΙΚΟΥ-ΟΙΚΟΝΟΜΙΚΟΥ 
στην οποία θα υπαχθούν οι Υπηρεσίες: 

1. Διεύθυνση Σχεδιασμού και Προγραμματισμού 

2. « Διοικητικών Υπηρεσιών 

3.. ·< Οικονομικών Υπηρεσιών 

4.. « Οργάνωσης και Πληροφορικής 

5.. « Πολιτικών Δικαιωμάτων και Προστασίας Πο¬ 
λιτών 

6.. « Διοίκησης Αγροτικής Ασφάλειας 

7. Οι Διευθύνσεις και τα αντίστοιχα Τμήματα του Επαρ¬ 
χείου Λαγκαδά. 

Β' ΓΕΝΙΚΗ ΔΙΕΥΘΥΝΣΗ ΑΝΑΠΤΥΞΗΣ 

στην οποία θα υπαχθούν οι Υπηρεσίες: 

1. Διεύθυνση Τεχνικών Υπηρεσιών 

2. Διεύθυνση Τοπογραφήσεων και Κτηματολογικών Κα¬ 
ταγραφών 

3. « Υδάτινων Πόρων και Εγγείων Βελτιώσεων 

4. « Αγροτικής Ανάπτυξης 

5. « Κτηνιατρικής 

6. « Αλιείας 

7. « Βιομηχανίας και Ορυκτού Πλούτου 

8. « Μεταφορών και Επικοινωνιών Δυτικού Τομέα 

9. « Μεταφορών και Επικοινωνιών Ανατολικού Το¬ 
μέα 

10. « Α'ΚΤΕΟ 

11. « Β' ΚΤΕΟ 

12. « Πολεοδομίας 

13. « Προστασίας Περιβάλλοντος 

14. Οι Διευθύνσεις και τα αντίστοιχα Τμήματα του Ε¬ 
παρχείου Λαγκαδά. 

Γ ΓΕΝΙΚΗ ΔΙΕΥΘΥΝΣΗ ΠΟΙΟΤΗΤΑΣ ΖΩΗΣ 

στην οποία θα υπαχθούν οι υπηρεσίες: 

1. Διεύθυνση Εμπορίου 

2. « Εταιρειών 

3. « Απασχόλησης και Εργασίας 

4. « Συνθηκών Εργασίας (ΚΕΠΕΚ) 

5. « Δημόσιας Υγείας 

6. « Πρωτοβάθμιας Φροντίδας Υγείας 

7. « Κοινωνικής Πρόνοιας 

8. « Α' Πρωτοβάθμιας Εκπαίδευσης 

9. « Β' Πρωβάθμιας Εκπαίδευσης 

10. « Α'Δευτεροβάθμιας Εκπαίδευσης 

11. « Β' Δευτεροβάθμιας Εκπαίδευσης 

12. « Πολιτισμού και Τουρισμού 

13. « Αθλητισμού και Νεότητας 

14. Οι Διευθύνσεις και τα αντίστοιχα Τμήματα του Ε¬ 
παρχείου Λαγκαδά. 

Στη Γενική Διεύθυνση Διοίκησης, προΐσταται υπάλλη¬ 
λος του Κλάδου ΠΕ Διοικητικού - Οικονομικού. 

Στη Γενική Διεύθυνση Ανάπτυξης, προΐσταται υπάλλη¬ 
λος του κλάδου ΠΕ Μηχανικών όλων των ειδικοτήτων ή 
ΠΕ Γεωτεχνικών όλων των κλάδων. 

Στη Γενική Διεύθυνση Ποιότητας ζωής προΐσταται υ¬ 
πάλληλος όλων των κλάδων ΠΕ. 

2. Συμπλήρωση του άρθρου 8 ως εξής: 

«7.1 Τμήμα ΠΣΕΑ. 

7.2 Γ ραφείο Πολιτικής Προστασίας στο Τμήμα ΠΣΕΑ. 

Αρμοδιότητα του Γ ραφείου Πολιτικής Προστασίας εί¬ 
ναι η εξειδίκευση του σχεδιασμού σε τοπικό επίπεδο στα 
ζητήματα οργάνωσης των Υπηρεσιών της Ν.Α. για την α¬ 
ντιμετώπιση φυσικών, τεχνολογικών ή άλλων καταστρο¬ 
φών». 

3. Τροποποίηση του άρθρου 10. Το Τμήμα Πολιτικής 
Γης μετατρέπεται σε Διεύθυνση, η οποία αποτελείται από 
τα παρακάτω τμήματα με τις αντίστοιχες αρμοδιότητες. 
Το ανωτέρω άρθρο τροποποιείται δηλαδή ως εξής: 

«ΔΙΕΥΘΥΝΣΗ ΠΟΛΙΤΙΚΗΣ ΓΗΣ 

1. Τμήμα Πολιτικής Γης και Αναδασμού 

1. Παραχώρηση εκτάσεων σε Κρατικές Υπηρεσίες, φυ¬ 
σικά ή νομικά πρόσωπα Δημοσίου ή Ιδιωτικού Δικαίου, 
Οργανισμούς του Δημοσίου Τ ομέα, Ιδρύματα ή Σωματεία 
που εκπληρώνουν κοινωφελείς σκοπούς και σε νομικά ή 
φυσικά πρόσωπα για την ίδρυση ή επέκταση επαρχιακών 


Βιομηχανιών ή Βιοτεχνιών και κτηνοτροφικών εκμεταλ¬ 
λεύσεων. 

II. Η εκποίηση κοινόχρηστων και διαθεσίμων εποικιστι- 
κών εκτάσεων. 

III. Η ανταλλαγή εποκιστικών εκτάσεων με απαλλοτριω- 
θείσες λόγω δημόσιας ωφέλειας. 

IV. Η μεταβίβαση εκτάσεων στους Ο.Τ.Α. 

V. Η προστασία των εποικιστικών εκτάσεων από αυθαί¬ 
ρετες καταλήψεις. 

VI. Η χορήγηση άδειας για εκποίηση ιδιωτικών εκτάσεων. 

VII. Ο Αναδασμός της γης και μεγέθυνση γεωργικών εκ¬ 
μεταλλεύσεων με τις παρεχόμενες από το Νόμο σχετικές 
διευκολύνσεις για την πραγματοποίηση του σκοπού. 

2. Τ μήμα Γεωργικής και Κτηνοτροφικής Αποκατάστασης 

I. Αγροτική Κτηνοτροφική και οικοπεδική αποκατάστα¬ 
ση. 

II. Η παραχώρηση αυθαίρετα κατεχόμενων εκτάσεων. 

III. Η εκμίσθωση κοινόχρηστων και διαθεσίμων εποικι- 
στικών εκτάσεων για καλλιέργεια και για οποιαδήποτε εκ¬ 
μετάλλευση σε αγροτικούς συνεταιρισμούς οποιοσδήπο¬ 
τε μορφής και σε ομάδες παραγωγών. 

IV. Η έκδοση, διόρθωση και ακύρωση κάθε τύπου τίτλων 
κυριότητας. 

V. Η βεβαίωση τιμήματος επί των παραχωρουμένων ή 
αυθαιρέτως κατεχομένων εκτάσεων. 

5. Γραφείο Διοικητικού - Οικονομικού 

Η γραμματειακή εξυπηρέτηση της Δ/νσης, η τήρηση 
του αρχείου της Υπηρεσίας, τα διοικητικά και οικονομικά 
θέματα του προσωπικού». 

4. α) Τροποποίηση του τελευταίου εδαφίου της παρ. 1 
του άρθρου 12, όπως αυτό συμπληρώθηκε με την αριθμ. 
62/95 απόφαση του Νομαρχιακού Συμβουλίου ως εξής: 

«Η τήρηση εμπιστευτικού πρωτοκόλλου για θέματα που 
αφορούν τη Δ/νση Διοικητικών Υπηρεσιών». 

β) Προσθήκη παραγράφου για τη σύσταση Γραφείου 
Κίνησης στο ίδιο άρθρο ως εξής: 

«Γραφείο Κίνησης των Κρατικών Υπηρεσιακών (Κ.Υ.) ε¬ 
πιβατικών αυτοκινήτων της Ν.Α. 

Αρμοδιότητα του Γ ραφείου θα είναι ο συντονισμός των 
κινήσεων όλων των αυτοκινήτων της ΝΑΘ, ο έλεγχος για 
συντήρηση, επισκευές, αντικατάσταση κ.λ.π.». 

Σημειώνεται ότι με την προσθήκη της παραπάνω παρα¬ 
γράφου αναριθμείται το Τμήμα Γραμματείας (από 5 σε 6). 

5. Στο εδάφιο 2 της παρ. 1 του άρθρου 13 διαγράφεται 
η φράση «και η έκδοση χρηματικών ενταλμάτων». 

6. Διαγραφή του άρθρου 20, που αναφέρεται στη Δ/νση 
Ειδικού Ληξιαρχείου διότι σύμφωνα με τις διατάξεις της 
παρ. 20 του άρθρου 9του Ν. 2307/95 σε συνδυασμό με τις 
διατάξεις της παρ. 11 του άρθρου 18 του Ν. 2503/97το Ει¬ 
δικό Ληξιαρχείο Θεσσαλονίκης περιήλθε στο Δήμο Θεσ¬ 
σαλονίκης. 

Σημειώνεται ότι λόγω διαγραφής του άρθρου 20 μετα¬ 
βάλλεται η αρίθμηση από το άρθρο 21 που αριθμείται ως 
20 μέχρι και το 36 που αριθμείται ως 35. 

7. Στο άρθρο 36 (με τη νέα αρίθμηση 35) και στον τίτλο 
της Δ/νσης τίθεται η ένδειξη: 

«Α' Δ/νση Πρωτοβάθμιας Εκπαίδευσης’ 

Συμπληρώνεται επίσης η παρ. 3 του ίδιου άρθρου ως ε¬ 
ξής: 

«Αυτά που έχουν συσταθεί με το άρθρο 3 της αριθμ. 
Δ4/419/24.6.96 απόφασης του Υπουργείου Εθνικής Παι¬ 
δείας και Θρησκευμάτων» 

8. Τίθεται άρθρο 36 ως εξής: 

«Β' ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ 
Αρμοδιότητες της Β'Διεύθυνσης Πρωτοβάθμιας Εκπαί¬ 
δευσης είναι, όσες έχουν μεταβιβασθεί στη Νομαρχιακή 
Αυτοδιοίκηση μέχρι σήμερα με Νόμους, Διατάγματα και 
Υπουργικές αποφάσεις και ιδίως, η πνευματική και σωμα¬ 
τική ανάπτυξη των μαθητών, η εκτίμηση των αναγκών σε 
διδακτήρια, η ίδρυση και λειτουργία ιδιωτικών σχολικών 
μονάδων και φροντιστηρίων και η υπηρεσιακή κατάσταση 
εκπαιδευτικού και διοικητικού προσωπικού, 

Η Β' Διεύθυνση Πρωτοβάθμιας Εκπαίδευσης αποτελεί- 
ται από τα παρακάτω Τμήματα, με τις αντίστοιχες αρμο¬ 
διότητες: 

1. Τμήμα Διοικητικών Θεμάτων 

Στις αρμοδιότητες του Τμήματος ανήκουν: 

Ο χειρισμός όλων των θεμάτων της υπηρεσιακής κατά¬ 
στασης του εκπαιδευτικού και διοικητικού προσωπικού. 

Η ίδρυση και λειτουργία ιδιωτικών σχολικών μονάδων, η 
πρόσληψη προσωπικού ιδιωτικών εκπαιδευτικών σχολεί¬ 
ων και τα θέματα της υπηρεσιακής τους κατάστασης. 

Η μεταφορά μαθητών και η μίσθωση μεταφορικών μέ¬ 
σων. Η χορήγηση υποτροφιών στους μαθητές. 

Η επιλογή Προϊσταμένων στις σχολικές μονάδες και η το¬ 
ποθέτηση και η μετακίνηση του εκπαιδευτικού προσωπι¬ 
κού. 

2. Τμήμα Εκπαιδευτικών Θεμάτων 

Στις αρμοδιότητες του Τμήματος ανήκουν: 

Η εκτίμηση των αναγκών σε σχολικές μονάδες. 

Η ίδρυση, προαγωγή, κατάργηση, υποβιβασμός, συγ¬ 
χώνευση, μετατροπή, διαίρεση, μετονομασία και μεταφο¬ 
ρά Νηπιαγωγείων και Δημοτικών Σχολείων. 

Η εποπτεία και ο έλεγχος των ιδιωτικών σχολικών μονά- 
δων. 

Η εκτίμηση των αναγκών σχολικών μονάδων σε εκπαι¬ 
δευτικό προσωπικό. 

Η έγκριση λειτουργίας μαθητικών κατασκηνώσεων. 

Η έγκριση σχολικών και εκπαιδευτικών εκδρομών. 

3. Γραφεία Β' Πρωτοβάθμιας Εκπαίδευσης 

Αυτά που έχουν συσταθεί με το άρθρο 3 της αριθμ. 
Δ4/419/24.6.96 απόφασης του Υπουργείου Εθνικής Παι¬ 
δείας και Θρησκευμάτων». 

9. Στο άρθρο 37 και στον τίτλο της Διεύθυνσης τίθεται η 
ένδειξη: 

«Α' Διεύθυνση Δευτεροβάθμιας Εκπαίδευσης» 
Συμπληρώνεται επίσης η παρ. 5 του ίδιου άρθρου ως ε¬ 
ξής: 

«Αυτά που έχουν συσταθεί με το άρθρο 3 της αριθμ. 
Δ4/419/24.6.96 απόφασης του Υπουργείου Εθνικής Παι¬ 
δείας και Θρησκευμάτων». 

10. Προστίθεται άρθρο 38 που έχει ως εξής: 

«Β' ΔΙΕΥΘΥΝΣΗ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 
Αρμοδιότητες της Β' Διεύθυνσης Δευτεροβάθμιας Εκ¬ 
παίδευσης είναι, όσες έχουν μεταβιβασθεί στη Νομαρ¬ 
χιακή Αυτοδιοίκηση μέχρι σήμερα με Νόμους, Διατάγμα¬ 
τα και Υπουργικές αποφάσεις και ιδίως, η πνευματική και 
σωματική ανάπτυξη των μαθητών, η εκτίμηση των ανα¬ 
γκών σε διδακτήρια, η ίδρυση και λειτουργία ιδιωτικών 
σχολικών μονάδων και φροντιστηρίων και η υπηρεσιακή 
κατάσταση εκπαιδευτικού και διοικητικού προσωπικού. 

Η Β' Διεύθυνση Δευτεροβάθμιας Εκπαίδευσης αποτε- 
λείται από τα παρακάτω Τμήματα, με τις αντίστοιχες αρ¬ 
μοδιότητες: 


1. Τμήμα Διοικητικών Θεμάτων 

Στις αρμοδιότητες του Τμήματος ανήκουν: 

Ο χειρισμός όλων των θεμάτων της υπηρεσιακής κατά¬ 
στασης του εκπαιδευτικού και διοικητικού προσωπικού. 

Η ίδρυση, λειτουργία ιδιωτικών σχολικών μονάδων και 
φροντιστηρίων, η πρόσληψη προσωπικού ιδιωτικών εκ¬ 
παιδευτικών σχολείων και τα θέματα υπηρεσιακής τους 
κατάστασης. 

Η μεταφορά μαθητών και η μίσθωση μεταφορικών μέ¬ 
σων. Η χορήγηση υποτροφιών στους μαθητές. 

Η επιλογή Προϊσταμένων στις σχολικές μονάδες και η 
τοποθέτηση και μετακίνηση του εκπαιδευτικού προσωπι¬ 
κού. 

2. Τμήμα Εκπαιδευτικών Θεμάτων 

Στις αρμοδιότητες του Τμήματος ανήκουν: 

Η εκτίμηση των αναγκών σε σχολικές μονάδες. 

Η ίδρυση, κατάργηση, υποβιβασμός, συγχώνευση, με¬ 
ταφορά, μετατροπή, διαίρεση και μετονομασία σχολικών 
μονάδων. 

Η διάθεση σχολικών διδακτηρίων και άλλων σχολικών 
χώρων στους Ο.Τ.Α. ή άλλους φορείς. Η εποπτεία και ο έ¬ 
λεγχος ιδιωτικών σχολικών μονάδων και φροντιστηρίων. 

Η έγκριση λειτουργίας μαθητικών κατασκηνώσεων. 

Η επιλογή των Προϊσταμένων των σχολικών μονάδων 
και η τοποθέτηση και μετακίνηση του προσωπικού. 

Η εκτίμηση των αναγκών των σχολικών μονάδων σε εκ¬ 
παιδευτικό προσωπικό. 

3. Τμήμα Τεχνικής και Επαγγελματικής Εκπαίδευσης 

Στις αρμοδιότητες του Τμήματος ανήκουν: 

Ο χειρισμός όλων των θεμάτων της υπηρεσιακής κατά¬ 
στασης του εκπαιδευτικού και διοικητικού προσωπικού. 

Η ίδρυάη, λειτουργία ιδιωτικών σχολικών μονάδων και 
φροντιστηρίων, η πρόσληψη προσωπικού ιδιωτικών εκ¬ 
παιδευτικών σχολείων και τα θέματα της υπηρεσιακής 
τους κατάστασης. 

Η μεταφορά μαθητών και η μίσθωση μεταφορικών μέ¬ 
σων. Η χορήγηση υποτροφιών στους μαθητές. 

Η επιλογή Προϊσταμένων στις σχολικές μονάδες και η 
τοποθέτηση και μετακίνηση του εκπαιδευτικού προσωπι¬ 
κού. 

Η έγκριση λειτουργίας μαθητικών κατασκηνώσεων. 

Η εκτίμηση των αναγκών σε σχολικές μονάδες. 

Η ίδρυση, κατάργηση, υποβιβασμός, συγχώνευση, με¬ 
τατροπή, διαίρεση, μετονομασία και μεταφορά σχολικών 
μονάδων, τομέων κύκλων, κλάδων και Τμημάτων ειδίκευ- 
οης. 

Η επιλογή των Προϊσταμένων των σχολικών μονάδων 
και η τοποθέτηση και μετακίνηση του προσωπικού. 

Η εποπτεία και ο έλεγχος των ιδιωτικών σχολικών μονά¬ 
δων, φροντιστηρίων και εργαστηρίων ελευθέρων σπου¬ 
δών. 

Η εκτίμηση των αναγκών των σχολικών μονάδων σε εκ¬ 
παιδευτικό προσωπικό. 

Η μελέτη και εισήγηση ανάπτυξης της επαγγελματικής 
εκπαίδευσης. 

Η χωροταξική κατανομή των σχολικών μονάδων κατά ει¬ 
δικότητα. 

Η κάλυψη των αναγκών σε κτιριακές εγκαταστάσεις και 
κάθε είδους εργαστηριακό εξοπλισμό. 

4. Γραφείο Περιβαλλοντολογικής Εκπαίδευσης 

Στις αρμοδιότητες του Γραφείου ανήκει η ευαισθητο- 
ποίηση των μαθητών σε θέματα περιβάλλοντος. 

5. Γραφεία Β'Δευτεροβάθμιας Εκπαίδευσης 

Αυτά που έχουν συσταθεί με το άρθρο 3 της αριθμ. 
Δ4/419/24.6.96 απόφασης του Υπουργείου Εθνικής Παι¬ 
δείας και Θρησκευμάτων». 

11. Στην παρ. 2 (Τμήμα Τουριστικών Θεμάτων) του άρ¬ 
θρου 40 (με τη νέα αρίθμηση 41) αρμοδιότητα ως εξής: 

«Συγκρότηση της Επιτροπής Τουριστικής Προβολής» 

Επίσης στην παρ. 3 (Γραφείο Ισότητας) του ίδιου άρ¬ 
θρου αρμοδιότητα ως εξής: 

«Συγκρότηση της Επιτροπής Ισότητας» 

12. Μετά το άρθρο 41 (με τη νέα αρίθμηση 42) προστί¬ 
θεται άρθρο 43 ως εξής: 

«Στα Τ μήματα ή Γ ραφεία Διοικητικών Υποθέσεων όλων 
των Διευθύνσεων της Νομαρχιακής Αυτοδιοίκησης Θεσ¬ 
σαλονίκης θα τηρείται Εμπιστευτικό Πρωτόκολλο» 

Λόγω των προηγούμενων προσθηκών το άρθρο 42 του 
ισχύοντος Οργανισμού αναριθμείται σε 44 και συνεπώς 
μεταβάλλεταιη αρίθμηση όλωντων επόμενων άρθρων ως 
το άρθρο 165 (με τη νέα αρίθμηση 167). 

13. Το άρθρο 43 (με τη νέα αρίθμηση 45) τροποποιείται 
ως εξής ύστερα από την προσθήκη παραγράφου 4. 

«Υπηρεσίες του Επαρχείου Λαγκαδά είναι: 

1. Γ ραφείο Επάρχου 

2. Γ ραφείο Τ ύπου και Δημοσίων Σχέσεων 

3. Γραφείο Διαρκούς Κατάρτισης Ενηλίκων και Λαϊκής 
Επιμόρφωσης 

4. Διεύθυνση Πρωτογενούς Τομέα. 

Η Διεύθυνση Πρωτογενούς Τομέα αποτελείται από τα 
παρακάτω τμήματα με τις αντίστοιχες αρμοδιότητες. 

I. Τμήμα Αγροτικής Ανάπτυξης. 

Στο Τμήμα Αγροτικής Ανάπτυξης υπάγονται τα Γ ραφεία 
Γεωργικής Ανάπτυξης, Δενδροκομικός Σταθμός, 
Κ.Ε.Π.Π.Υ. 

II. Τμήμα Κτηνιατρικής. 

Στο Τμήμα Κτηνιατρικής υπάγονται το Κτηνιατρικό Κέ¬ 
ντρο και τα Αγροτικά Κτηνιατρεία. 

III. Τμήμα Αλιείας.» 

5. Τμήμα Σχεδιασμού και Προγραμματισμού 

6. Γ ραφείο Διοικητικών Υπηρεσιών 

7. Γ ραφείο Οικονομικών Υπηρεσιών 

8. Γ ραφείο Οργάνωσης και Πληροφορικής 

9. Τμήμα Τεχνικών Υπηρεσιών 

9α. Γ ραφείο Συντήρησης Έργων και Μηχανολογικού Ε¬ 
ξοπλισμού 

10. Γ ραφείο Τοπογραφήσεων και Κτηματολογικών Κα¬ 
ταγραφών 

11. Τμήμα Υδάτινων Πόρων και Εγγύων Βελτιώσεων 

12. Τμήμα Πολιτικών Δικαιωμάτων και Προστασίας Πο¬ 
λιτών 

13. Τμήματα Αγροτικής Ασφάλειας (Λαγκαδά, Σοχού) 

14. Τμήμα Βιομηχανίας και Ορυκτού Πλούτου 

15. Τμήμα Εμπορίου 

16. Τμήμα Μεταφορών και Επικοινωνιών 

17. Τμήμα Επιθεώρησης Εργασίας 

18. Τμήμα Δημόσιας Υγείας και Υγιεινής 

19. Τμήμα Πρωτοβάθμιας Φροντίδας Υγείας 

20. Τμήμα Κοινωνικής Πρόνοιας 

21. Γ ραφείο Πρωτοβάθμιας Εκπαίδευσης 


22. Γ ραφείο Δευτεροβάθμιας Εκπαίδευσης 

23. Τμήμα Πολεοδομίας 

24. Γ ραφείο Προστασίας Περιβάλλοντος 

25. Τμήμα Πολιτισμού και Τουρισμού 

25α. Γ ραφείο Παλιννοστούντων και Αποδήμων 

26. Γ ραφείο Αθλητισμού και Νεότητας.» 

14. Στην αρχή της πρώτης παραγράφου του άρθρου 44 
του ισχύοντος Οργανισμού (με την νέα αρίθμηση 46) προ¬ 
στίθεται: 

«Οι Διευθύνσεις και...» 

15. Συμπλήρωση του άρθρου 124 του ισχύοντος Οργα¬ 
νισμού (με τη νέα αρίθμηση 126) ως εξής: 

α) Ο τίτλος του άρθρου αυτού παίρνει την ένδειξη «Α'» 
και έχει ως εξής: 

«Α' Προσωπικό με σχέση εργασίας Ιδιωτικού Δικαίου Α¬ 
ορίστου Χρόνου (σύνολο θέσεων 62)» 
και β) προστίθεται παράγραφος «Β» που έχει ως εξής: 

«Β' Προσωπικό με σχέση εργασίας Ιδιωτικού Δικαίου Α¬ 
ορίστου Χρόνου Λαϊκών Αγορών Θεσσαλονίκης της παρ. 
13 του άρθρου 15 του Ν. 2503/97 (σύνολο θέσεων 16) 
Κλάδος Εποπτών Λαϊκών Αγορών: θέσεις 12 (δώδεκα) 
Κλάδος Υπαλλήλων Λαϊκών Αγορών: θέσεις 3 (τρεις) 
Κλάδος Εργατοϋπαλλήλων Λαϊκών Αγορών: θέση 1 
(μία). 

16. Στο άρθρο 128 του ισχύοντος Οργανισμού (με τη 
νέα αρίθμηση 130) και στο τέλος της πρώτης παραγρά¬ 
φου μετά τη φράση «ή ΠΕ Γεωπόνων» προστίθεται και η 
φράση «ή ΠΕ Γεωλόγων» 

17. Τοάρθρο 129του ισχύοντος Οργανισμού (με τη νέα α¬ 
ρίθμηση 131) συμπληρώνεται ως εξής: 

«Στο Γ ραφείο Κίνησης αυτοκινήτων προΐστανται υπάλλη¬ 
λοι ΠΕ Μηχανολόγων - Ηλεκτρολόγων ή ΤΕ Μηχανολό¬ 
γων - Ηλεκτρολόγων ή ΤΕ Τεχνικών Οχημάτων ή ΔΕ Τε¬ 
χνιτών Οχημάτων» 

18. Τοάρθρο 152του ισχύοντος Οργανισμού (με τη νέα α¬ 
ρίθμηση 154) παράγραφος 3 τροποποιείται ως εξής: 

«Στο Τμήμα Διοικητικών Υποθέσεων προΐστανται υπάλλη¬ 
λοι των κλάδων ΠΕ Διοικητικού - Οικονομικού ή ΤΕ Διοι¬ 
κητικού - Λογιστικού ή ΔΕ Διοικητικού - Λογιστικού». 

19. Στο άρθρο 161 του ισχύοντος Οργανισμού (με τη νέα 
αρίθμηση 163) προστίθεται παράγραφος ως εξής: 

«Στο Γραφείο Πολιτικής Προστασίας προΐστανται υπάλ¬ 
ληλοι του κλάδου ΠΕ Πολιτικών Μηχανικών ή άλλων κλά¬ 
δων Μηχανικών ή ΠΕ Διοικητικού - Οικονομικού» 

20. Το άρθρο 165του ισχύοντος Οργανισμού (μετη νέα α¬ 
ρίθμηση 167) συμπληρώνεται ως εξής: 

«Στη Νομική Υπηρεσία προΐσταται δικηγόρος παρ’ Αρείω 
Πάγω» 

21. Μετά το άρθρο 167 του ισχύοντος Οργανισμού (με τη 
νέα αρίθμηση 169) προστίθεται άρθρο 170 (με τη νέα α¬ 
ρίθμηση) ως εξής: 

«Στη Διεύθυνση Πρωτογενούς Τομέα προΐστανται υπάλ¬ 
ληλοι κλάδου ΠΕ Γεωπόνων ή ΠΕ Κτηνιάτρων ή ΠΕ Ι¬ 
χθυολόγων» 

22. Μετά το άρθρο 170 ακολουθούν τρία άρθρα 171,172, 
173 ως εξής: 

Άρθρο 171 

«Τμήμα Αγροτικής Ανάπτυξης, Δενδροκομικός Σταθ¬ 
μός, Κ.Ε.Π.Π.Υ. και Γραφεία Γεωργικής Ανάπτυξης Επαρ¬ 
χίας Λαγκαδά 

Σε όλες τις παραπάνω Οργανικές Μονάδες προΐστανται 
υπάλληλοι ΠΕ Κτηνιάτρων.» 

Άρθρο 172 

«Τμήμα Κτηνιατρικής, Κτηνιατρικό Κέντρο και Αγροτικά 
Κτηνιατρεία Επαρχίας Λαγκαδά. 

Σε όλες τις παραπάνω Οργανικές Μονάδες προΐστανται 
υπάλληλοι ΠΕ Κτηνιάτρων» 

Άρθρο 173 
«Τμήμα Αλιείας 

Στο Τμήμα αυτό προΐστανται υπάλληλοι ΠΕ Ιχθυολό¬ 
γων» 

Μετά τις ανωτέρω προσθήκες τα άρθρα 168, 169, 170, 
171,172,173,174,175,176 (αρίθμηση του ισχύοντος Ορ¬ 
γανισμού) μετατρέπονται αντίστοιχα σε 174, 175, 176, 
177, 178, 179, 180, 181, 182 και διαγράφονται τα άρθρα 
177, 178, 179 (αρίθμηση του ισχύοντος Οργανισμού). Ε¬ 
πίσης το άρθρο 180 του ισχύοντος Οργανισμού λαμβάνει 
τον αριθμό 183 και ακολούθως μεταβάλλεται η αρίθμηση 


όλων των επόμενων άρθρων ως το τέλος. 

23. Στο τέλος της παρ. 2 του άρθρου 191 του ισχύοντος 
Οργανισμού (με τη νέα αρίθμηση 194) προστίθεται η φρά¬ 
ση «... ή ΔΕ Διοικητικού - Λογιστικού». 

24. Στονπροσαρτημένο στον Οργανισμό Πίνακα και στη 
στήλη «προτεινόμενες οργανικές θέσεις» προστίθενται οι 
κατωτέρω κλάδοι: 

ΠΕ Μηχανολόγων - Ηλεκτρολόγων Μηχανικών θέσεις 3 
(τρεις) 

ΠΕ Ιατρών Ελεγκτών θέσεις 3 (τρεις) 

ΠΕ Φαρμακοποιών Ελεγκτών θέση 1 (μία). 

Τέλος μετηντροποποίηση αυτή προκαλείται δαπάνητο 
ύψος της οποίας θα καλυφθεί από τον Νομαρχιακό Προϋ¬ 
πολογισμό. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Θεσσαλονίκη, 18 Δεκεμβρίου 1997 

Ο Πρόεδροςτου ΝΣ. 

ΗΛΙΑΣ ΗΡ. ΧΑΡΑΤΖΙΔΗΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕίΕΧ 223211 ΥΡΕΤ ΟΚ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 188, 1ος όρ. - Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ. 185 31 4171 307 

ΠΑΤΡΑ (061) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 

- Μέχρι 8 σελίδες 150 δρχ. 

ΤΙΜΗ ΦΥΛΛΩΝ - Από 9 μέχρι 16 σελίδες 300 δρχ. 

ΡΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαύξηση 100 δρχ. ανά βσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ._ 


Κ.Α.Ε. Προϋπολογισμού κ.λ.ε. εσοοου υπέρ 
Τεύχος _2531_ ΤΑΠΕΤ 3512 _ 

Α' (Νόμοι, Π.Δ., Συμβάσεις κ.λπ.) 50.000 δρχ. 2.500 δρχ. 

Β' (Υπουργικές αποφάσεις κ.λπ.) 50.000 » 2.500 

Γ'(Διορισμοί, απολύσεις κ.λπ. Δημ. Υπαλλήλων) 10.000 » 50° 

Δ' (Απαλλοτριώσεις, πολεοδομία κ.λπ.) 50.000 » 2.500 

Αναπτυξιακών Πράξεων (Τ.Α.Π.Σ.) 25.000 » Τ250 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 10.000 » 500 

Παράρτημα ( Πίνακες επιτυχόντων διαγωνισμών) 5.000 » 250 

Δελτίο Βιομηχανικής Ιδιοκτησίας (Δ.Ε.Β.Ι.) 10.000 » 500 

Ανωτάτου Ειδικού Δικαστηρίου (Α.Ε.Δ.) 3.000 » 150 

Ανωνύμων Εταιρειών & Ε.Π.Ε. 250.000 » 12.500 

Πρ οκηρύξεων Α.Σ.Ε.Π. ___ 10 000 » __I_ 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 200.000 » 10.000 » _ 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρονου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές κ αι χρηματικά γραμμάτια δεν γίνονται δεκτά. _ 

Οι υπηρεσίες του κοινού λειτουργούν καθημερινά από 08.00 έως 13.00_ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







